[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Cawsom adroddiadau am staff a myfyrwyr yn methu gweld sylwadau adborth yn Turnitin ar aseiniadau wedi\u2019u marcio."}, {"text_idx": "#000003", "text": "Os nad ydych yn gallu gweld eich adborth, cliciwch ar y ffenest sy\u2019n cynnwys yr aseiniad i ddangos y sylwadau yn y testun, QuickMarks, a thestun wedi\u2019i uwcholeuo."}, {"text_idx": "#000006", "text": "Os felly, llongyfarchiadau mawr! Mae eich cymrodoriaeth \u201cyn dangos ymrwymiad personol a sefydliadol i broffesiynoldeb mewn dysgu ac addysgu o fewn addysg uwch.\u201d (Cymrodoriaeth, Advance HE)"}, {"text_idx": "#000007", "text": "Yn rhan o\u2019n datganiadau data blynyddol, mae angen i ni sicrhau bod gennym gofnodion o bawb sydd a\u0302 chymrodoriaeth, ac ym mha gategori. Gallwch wneud hyn eich hun drwy ddiweddaru eich cofnod ABW. Os gwnaethoch chi ennill cymrodoriaeth mewn sefydliad arall, dylech hefyd ddiweddaru eich cofnodion gyda Advance HE i adlewyrchu eich swydd bresennol ym Mhrifysgol Aberystwyth."}, {"text_idx": "#000008", "text": "Gwnewch yn siw\u0302r bod ABW yn cofnodi\u2019r categori sydd gennych ar hyn o bryd yn gywir. Cofiwch ddiweddaru eich cofnod os dyfernir categori newydd o gymrodoriaeth i chi."}, {"text_idx": "#000010", "text": "Gwnewch yn siw\u0302r eich bod ar y tab Eich cyflogaeth o\u2019r ddewislen ar y chwith."}, {"text_idx": "#000013", "text": "Ar y tab hwnnw, sgroliwch i lawr nes i chi gyrraedd cyfres o feysydd sydd wedi\u2019u labelu fel Cymhwyster Addysgu."}, {"text_idx": "#000014", "text": "Cliciwch ar y saeth am i lawr ar un o\u2019r meysydd Cymhwyster Addysgu."}, {"text_idx": "#000015", "text": "Bydd cwymplen yn agor sy\u2019n cynnwys sawl opsiwn sy\u2019n dechrau gyda Cydnabyddir gan Advance HE fel...."}, {"text_idx": "#000016", "text": "Dewiswch y categori cymrodoriaeth priodol."}, {"text_idx": "#000017", "text": "Cofiwch glicio ar y botwm Cadw ar waelod y sgrin."}, {"text_idx": "#000018", "text": "Os gwnaethoch chi ennill cymrodoriaeth mewn sefydliad arall a\u2019ch bod wedi symud i PA, diweddarwch eich cofnod My Advance HE i ddangos eich Perthynas Cyflogwr newydd a\u0302 Phrifysgol Aberystwyth."}, {"text_idx": "#000019", "text": "Mewngofnodwch i My Advance HE gyda\u2019ch enw defnyddiwr a\u2019ch cyfrinair Advance HE. Os nad ydych yn gwybod eich cyfrinair, defnyddiwch y ddolen ar y dudalen mewngofnodi i\u2019w ailosodCliciwch ar My ProfileCliciwch ar Update ProfileSgroliwch i waelod y dudalen a chliciwch ar Create new employer relationshipYchwanegwch fanylion eich swydd newydd ym Mhrifysgol AberystwythGallwch hefyd olygu manylion unrhyw swyddi blaenorol (e.e. i ychwanegu dyddiad gorffen) drwy glicio ar y saeth am i lawr wrth ymyl y swydd honno a dewis Edit.Cliciwch ar Submit"}, {"text_idx": "#000020", "text": "Ac wrth gwrs, os oes gennych ddiddordeb mewn gwneud cais am gategori cymrodoriaeth arall, gallwch wneud cais am AFHEA, FHEA a SFHEA drwy\u2019r Cynllun ARCHE"}, {"text_idx": "#000021", "text": "Pam a sut yr ydym yn rheoli cofrestriadau Blackboard"}, {"text_idx": "#000022", "text": "Un o\u2019r ymholiadau mwyaf cyffredin a gawn yw gan bobl nad ydynt wedi\u2019u cofrestru ar fodiwlau yn Blackboard. Ein hateb safonol yw y dylai\u2019r staff a myfyrwyr fod wedi\u2019u cofrestru ar y modiwl yng nghofnod y modiwl yn AstRA. Ar o\u0302l gwneud hyn, dylai gymryd tua awr i\u2019r cofrestriad gyrraedd Blackboard."}, {"text_idx": "#000023", "text": "Ond gwyddom fod adegau o hyd pan fo myfyrwyr a staff yn cael eu hychwanegu i fodiwlau a\u0302 llaw. Hoffem leihau hyn gymaint a\u0302 phosibl, felly mae angen i ni ddeall pryd a sut mae hyn yn digwydd. Bydd ein harolwg byr yn ein helpu i wneud hyn. Bydd canlyniadau\u2019r arolwg hwn yn ein helpu i weld a oes angen gwneud newidiadau i\u2019n prosesau er mwyn ei gwneud hi\u2019n haws i bawb sydd angen bod ar fodiwl gael mynediad yn gyflym a hawdd."}, {"text_idx": "#000024", "text": "Gall fod yn demtasiwn ychwanegu rhywun i fodiwl a\u0302 llaw, yn arbennig os ydych ar frys, neu\u2019n methu dod o hyd i rywun a all wneud y newid ar eich rhan. Fodd bynnag, mae sawl rheswm pam ein bod yn cymryd ein holl gofrestriadau o\u2019r un ffynhonnell:"}, {"text_idx": "#000025", "text": "Mae\u2019n bosibl gweld yn glir pwy sydd a\u0302 mynediad i fodiwl. Mae hyn yn arbennig o bwysig ar gyfer cofrestriadau staff oherwydd mae gan staff fynediad i farciau a manylion myfyrwyr. Os caiff ein holl gofnodion eu cymryd o AStRA, gwyddom, os oes gan rywun fynediad i fodiwl, bod eu cofrestriad wedi cael ei gymeradwyo. Hefyd, mae yna wiriadau o fewn AStRA sy\u2019n gwneud yn siw\u0302r mai dim ond manylion adnabod staff sy\u2019n gallu cael caniata\u0302d addysgu ar gyfer modiwl. Mae hyn yn osgoi camgymeriadau gyda manylion mewngofnodi neu gamgymeriadau teipio a allai olygu bod myfyrwyr yn cael mynediad i raddau (er enghraifft) yn ddamweiniol.Mae myfyrwyr yn cael mynediad i\u2019r modiwlau y maent wedi\u2019u cofrestru arnynt yn unig. Er ein bod yn annog y myfyrwyr i wirio eu Cofnod Myfyriwr, yn aml byddant yn mynd yn o\u0302l y modiwlau y maent wedi\u2019u cofrestru arnynt yn Blackboard. Felly, os yw myfyriwr wedi cael ei ychwanegu i fodiwl yn Blackboard a\u0302 llaw, ond heb gofrestru\u2019n iawn yn y cofnod myfyriwr, gallai hyn achosi pob math o broblemau. Yn arbennig wrth gyrraedd cyfnod y byrddau arholi.Gellir ailadeiladu cofrestriadau os oes angen. Os oes problem a\u0302 Blackboard, gallwn ailadeiladu caniata\u0302d i fodiwlau\u2019n gyflym a hawdd gan fod ffynhonnell ganolog iddynt. Ni fydd unrhyw gofrestriadau a\u0302 llaw wedi\u2019u cynnwys yn y broses hon a gallai olygu oedi cyn cael mynediad."}, {"text_idx": "#000026", "text": "Os ydych chi\u2019n ychwanegu staff neu fyfyrwyr i fodiwlau a\u0302 llaw (neu\u2019n gofyn i rywun arall wneud ar eich rhan) gofynnwn i chi roi rhai munudau o\u2019ch amser i gwblhau ein harolwg."}, {"text_idx": "#000027", "text": "Golygydd Cynnwys newydd yn Blackboard"}, {"text_idx": "#000028", "text": "Mae nifer fechan o ddefnyddwyr wedi adrodd eu bod yn cael problemau gyda\u2019r Golygydd Cynnwys newydd yn Blackboard."}, {"text_idx": "#000029", "text": "Gall hyn eich atal rhag gallu ychwanegu neu olygu testun."}, {"text_idx": "#000030", "text": "Rydym yn gweithio\u2019n agos gyda Blackboard i ddatrys y broblem hon cyn gynted a\u0302 phosibl"}, {"text_idx": "#000031", "text": "Dros yr haf, mae\u2019r Gwasanaethau Gwybodaeth wedi gwneud rhai newidiadau i\u2019r offer yn yr ystafelloedd dysgu:"}, {"text_idx": "#000034", "text": "Bydd cipio bwrdd gwyn yn taflunio popeth yr ydych yn ei ysgrifennu ar y sgrin. Gallwch hefyd ei ddefnyddio i recordio eich nodiadau bwrdd gwyn."}, {"text_idx": "#000036", "text": "Ar o\u0302l mewngofnodi i\u2019r cyfrifiadur:"}, {"text_idx": "#000037", "text": "Cliciwch ar yr eicon Crestron Airboard ar y bwrdd gwaithMae uned Crestron ar wal ger y bwrdd gwyn.Pan fydd y botwm ar yr uned yn fflachio\u2019n las, pwyswch y botwm"}, {"text_idx": "#000038", "text": "Bydd tudalen Crestron wedyn yn ymddangos ar y sgrin ac yn dangos eich llawysgrifen ar y sgrin. Gallwch rannu dolen i\u2019r dudalen hon a\u0302\u2019ch myfyrwyr. Bydd modd iddynt weld eich llawysgrifen ar liniadur, llechen neu ffo\u0302n symudol."}, {"text_idx": "#000039", "text": "Os hoffech recordio\u2019r llawysgrifen gyda Panopto, bydd angen i chi wneud yn siw\u0302r eich bod yn dewis cipio i sgrin y cyfrifiadur yn ogystal ag unrhyw PowerPoint yr ydych yn ei ddefnyddio wrth ddechrau eich recordiad. Bydd angen i chi wneud yn siw\u0302r mai gweddalen Crestron yw\u2019r brif ffenestr sydd ar agor ar y cyfrifiadur pan fyddwch yn ysgrifennu ar y bwrdd."}, {"text_idx": "#000040", "text": "Gallwch ddefnyddio\u2019r Dull Cyflwynydd i ddangos eich sleidiau PowerPoint i fyfyrwyr, a gweld nodiadau\u2019r siaradwr eich hun o\u2019r peiriant yn yr ystafell ddysgu."}, {"text_idx": "#000042", "text": "Pan fyddwch yn mewngofnodi i\u2019r cyfrifiadur bydd yn mynd yn awtomatig i adlewyrchu sgrin. Golyga hyn y bydd yr hyn a ddangosir ar y monitor yr un fath a\u0302\u2019r hyn a ddangosir ar y sgrin taflunio. Os hoffech ddefnyddio Dull Cyflwynydd PowerPoint (nodiadau siaradwr ar y monitor a sleidiau ar y sgrin):"}, {"text_idx": "#000043", "text": "Cliciwch ar Extend Display ar y bwrdd gwaithI recordio\u2019r sleidiau ond nid y nodiadau, gosodwch Panopto i gipio Ail Sgrin ac nid y Brif Sgrin.Gallwch symud ffenestri o\u2019ch prif sgrin (monitor) i\u2019r Ail Sgrin (sgrin) drwy ei lusgo i ochr chwith y monitorI fynd yn o\u0302l i\u2019r wedd arferol, cliciwch ar Mirror Display"}, {"text_idx": "#000044", "text": "Yr holl ystafelloedd dysgu yn Penbryn 5."}, {"text_idx": "#000045", "text": "I ddefnyddio\u2019r byrddau CleverTouch fel bwrdd gwyn:"}, {"text_idx": "#000046", "text": "Tapiwch ar waelod y sgrin > dewiswch LuxTapiwch ar y saeth chwith neu dde > dewiswch Note"}, {"text_idx": "#000047", "text": "Bydd hyn wedyn yn agor rhaglen bwrdd gwyn a gallwch ei anodi. Byddwch yn ymwybodol nad yw\u2019n bosibl recordio\u2019r sgriniau hyn gyda Panopto."}, {"text_idx": "#000048", "text": "I fynd yn o\u0302l i\u2019r cyfrifiadur tapiwch ar waelod y sgrin a dewis HDMI."}, {"text_idx": "#000049", "text": "I anodi PowerPoint ac ati ar y cyfrifiadur (dull HDMI)"}, {"text_idx": "#000050", "text": "Cliciwch ar y saeth chwith neu dde ar y bwrddCliciwch ar yr eicon beiroBydd hyn yn rhoi llun o\u2019r sgrin, ni fyddwch yn gallu rhyngweithio a\u0302\u2019r sgrin ond gallwch ysgrifennu arni.I symud ymlaen i\u2019r sleid nesaf, cliciwch ar y saeth chwith neu dde ar y bwrddCliciwch ar yr eicon croes"}, {"text_idx": "#000051", "text": "Bydd hyn yn colli eich anodiadau. Noder y bydd eich anodiadau\u2019n diflannu pan fyddwch yn symud i\u2019r sgrin nesaf. Hefyd, ni chaiff anodiadau eu cipio gyda Panopto."}, {"text_idx": "#000053", "text": "Pan ewch chi i byddwch nawr yn gweld y dudalen Login@AU. Defnyddiwch eich enw defnyddiwr a\u2019ch cyfrinair Prifysgol Aberystwyth ar y dudalen hon i gael mynediad i Blackboard."}, {"text_idx": "#000054", "text": "Os ydych chi wedi nodi Cymraeg fel eich dewis iaith yn ABW neu ar eich Cofnod Myfyriwr, byddwch yn gweld y fersiwn Gymraeg o Blackboard yn awtomatig. Os hoffech newid eich gosodiadau iaith gweler y Cwestiynau Cyffredin."}, {"text_idx": "#000055", "text": "Os ydych chi\u2019n cael problemau wrth ddefnyddio ap Blackboard:"}, {"text_idx": "#000056", "text": "Allgofnodwch a chau\u2019r ap.Chwiliwch am Aberystwyth University a chlicio ar yr enw.Cewch neges yn dweud eich bod yn mewngofnodi trwy wefan PACliciwch ar Got itMewngofnodwch gyda\u2019ch enw defnyddiwr a chyfrinair PA"}, {"text_idx": "#000057", "text": "Bydd Blackboard yn diweddaru ar ddechrau pob mis. Mae\u2019r diweddariadau misol hyn yn golygu na fydd angen i ni atal gwasanaeth Blackboard i wneud gwaith cynnal a chadw o hyn ymlaen."}, {"text_idx": "#000058", "text": "Dyddiadau diweddaru ar gyfer semester 1:"}, {"text_idx": "#000060", "text": "Efallai y sylwch chi fod pethau wedi newid, neu fod nodweddion newydd wedi ymddangos. Byddwn yn ceisio rhoi gwybodaeth i chi am unrhyw newidiadau sylweddol trwy\u2019r blog. Gallwch hefyd gael rhagor o wybodaeth ar "}, {"text_idx": "#000062", "text": "Mae Blackboard yn cadw deunydd a ddile\u0308ir am 30 diwrnod. Os ydych wedi dileu rhywbeth o Blackboard ac am ei gael yn o\u0302l, anfonwch e-bost at elearning@aber.ac.uk cyn gynted a\u0302 phosibl. Mae hyn yn cynnwys deunyddiau cyrsiau, defnyddwyr a graddau."}, {"text_idx": "#000063", "text": "Gan fod Blackboard yn cael ei reoli yn y cwmwl bellach, efallai y bydd angen i\u2019r staff cymorth e-ddysgu gyfeirio eich ymholiad ymlaen at di\u0302m cymorth canolog Blackboard. Mae\u2019n bosib y bydd angen i ni:"}, {"text_idx": "#000064", "text": "Ofyn i chi am fwy o fanylion nag arfer yngly\u0302n a\u0302\u2019r broblem \u2013 efallai y bydd angen i ni ofyn i chi am fanylion y camau a gymerochGaniata\u0301u i staff cymorth Blackboard gael mynediad i\u2019ch modiwl"}, {"text_idx": "#000065", "text": "Mae hefyd yn bosib y bydd yn cymryd ychydig yn hirach i gael ateb, ond byddwn yn ceisio sicrhau eich bod yn cael gwybodaeth am hynt eich ymholiad."}, {"text_idx": "#000066", "text": "Blackboard SaaS \u2013 diweddariad 5"}, {"text_idx": "#000067", "text": "Da iawn ni! Y datblygiad mawr y mis hwn oedd creu fersiwn sy\u2019n gweithio o\u2019rrhyngwyneb Cymraeg. Ar o\u0302l llawer o feddwl a gwaith ymchwil rydym wedi llwyddo i ffeindio ffordd o ail-greu ein tabiau a blychau Cymraeg ar yr amgylchedd SaaS newydd. Fel defnyddwyr ni fydd unrhyw beth yn edrych yn wahanol, ond i ni mae\u2019n gam enfawr ymlaen. Ac mae\u2019r cyfan wedi\u2019i ddogfennu (dros 9 tudalen!) i wneud yn siw\u0302r y gall unrhyw un yn y ti\u0302m ei wneud, os bydd angen. Mae\u2019n braf gweld Blackboard yn o\u0302l i\u2019w normalrwydd dwyieithog!"}, {"text_idx": "#000068", "text": "Rydym hefyd yn chwilio am staff dysgu a gweinyddol i\u2019n helpu i brofi\u2019r amgylchedd SaaS Blackboard newydd. Os oes gennych ddiddordeb, e-bostiwch ni ar elearning@aber.ac.uk"}, {"text_idx": "#000069", "text": "Byddwn yn rhoi mynediad i\u2019n profwyr i gopi\u0308au o\u2019u modiwlau Blackboard ar y safle SaaS. Byddwn wedyn yn gofyn i chi"}, {"text_idx": "#000070", "text": "Edrych ar ddeunyddiau\u2019r cwrs a gwirio eu bod yn gweithio fel y disgwylDefnyddio rhai o offer Blackboard i wneud yn siw\u0302r eu bod yn gweithio\u2019n iawnAdnabod a rhoi gwybod am unrhyw broblemau neu faterion"}, {"text_idx": "#000071", "text": "Mae croeso i\u2019r holl staff ymuno yn y gwaith profi. Rydym yn chwilio\u2019n arbennig am staff sy\u2019n defnyddio Blackboard yn Gymraeg neu sy\u2019n defnyddio offer megis profion a byrddau trafod."}, {"text_idx": "#000072", "text": "Os hoffech gael rhagor o wybodaeth, gallwch e-bostio elearning@aber.ac.uk"}, {"text_idx": "#000073", "text": "Blackboard SaaS \u2013 diweddariad 4"}, {"text_idx": "#000074", "text": "Ffocws y rhan fwyaf o\u2019n profi dros y mis diwethaf oedd gwneud yn siw\u0302r bod ein gosodiadau lleol yn Blackboard yn gweithio\u2019n iawn. Rydym wedi treulio llawer o amser yn gweithio ar y cyfieithiad Cymraeg. Mae ein ffeiliau Cymraeg yn eithaf hen ac angen eu diweddaru, felly byddwn yn treulio amser yn ceisio sicrhau fod y rhyngwyneb Cymraeg yn gweithio\u2019n iawn."}, {"text_idx": "#000075", "text": "Rydym hefyd yn gwirio holl brif offer Blackboard i wneud yn siw\u0302r eu bod yn gweithio fel y disgwyl \u2013 ac er mwyn i hynny weithio\u2019n iawn, byddwn angen eich cymorth. Rydym yn bwriadu gwahodd staff i brofi amgylchedd newydd SaaS i gael mwy o adborth \u2013 cadwch lygaid allan am e-bost yn eich gwahodd i ymuno a\u0302\u2019r grw\u0302p profi."}, {"text_idx": "#000076", "text": "Yn y blog diwethaf gwnaethom grybwyll ein bod yn cynllunio amser segur ar gyfer trosglwyddo\u2019r data\u2019n derfynol. Mae hi wedi bod yn anodd dod o hyd i amser addas sydd ddim yn rhy gynnar neu\u2019n rhy aflonyddgar yn ystod cyfnod yr arholiadau atodol. Credwn ein bod wedi dod o hyd i ddyddiad addas erbyn hyn. Ein cynllun yw trefnu amser segur i Blackboard ar 29 Awst. Dylai gymryd ychydig oriau\u2019n unig i drosglwyddo data a phan fydd Blackboard ar gael eto, bydd ar gael i\u2019w ddarllen yn unig tan 2 Medi. Os yw staff angen cael mynediad i ddiweddaru rhywbeth rhwng 29 Awst a 2 Medi, e-bostiwch elearning@aber.ac.uk"}, {"text_idx": "#000077", "text": "[Yn ystod yr wythnosau diwethaf, bu\u0302m yn dilyn cwrs FutureLearn o\u2019r enw Using Technology in Evidence-Based Teaching and Learning sy\u2019n cael ei redeg gan y Coleg Addysgu Siartedig ac yn canolbwyntio ar ddefnyddio technolegau dysgu mewn addysg gynradd ac uwchradd. Er bod y cyd-destun yn wahanol i addysg uwch, bu\u2019n gwrs diddorol a goleuedig iawn. Bu\u2019n ddefnyddiol i ganfod mwy am y system addysg y daw ein myfyrwyr ohoni, ac mae\u2019n dda hefyd i ddysgu mwy am wahanol offerynnau a thechnolegau na ddefnyddiwn i\u2019r un graddau efallai mewn prifysgolion."}, {"text_idx": "#000078", "text": "Un o\u2019r offerynnau y mae athrawon mewn ysgolion yn ei ddefnyddio\u2019n aml yw Padlet. Gwyddom fod Padlet yn cael ei ddefnyddio mewn prifysgolion ac efallai bod defnyddwyr Padlet ymhlith ein darllenwyr. Ond, nid oedd yn rhywbeth yr oeddwn i wedi\u2019i ddefnyddio ryw lawer, felly penderfynais gael golwg arno."}, {"text_idx": "#000079", "text": "Mae Padlet ( yn ei ddisgrifio ei hun yn \u2018feddalwedd cynhyrchiant\u2019 sy\u2019n gwneud cydweithredu yn haws. Fe\u2019i cynlluniwyd o amgylch y syniad o wal neu fwrdd y gallwch chi a defnyddwyr eraill ychwanegu cerdiau neu nodiadau ato. Gall y cerdiau gynnwys testun, lluniau, dolenni cyswllt, fideos a ffeiliau."}, {"text_idx": "#000080", "text": "I greu bwrdd Padlet, bydd yn rhaid ichi greu cyfrif \u2013 gallwch gael cyfrif am ddim sy\u2019n darparu 3 bwrdd a hawl i uwchlwytho 10Mb. Byddwch hefyd yn gweld hysbysebion yn y fersiwn hwn. Gallwch gofrestru drwy Google neu greu eich cyfrif eich hun. Gall myfyrwyr gyfrannu at y byrddau heb greu cyfrif, ond os byddant yn dymuno gwybod pwy sydd wedi postio beth, bydd yn rhaid iddynt greu cyfrif. Gall byrddau fod yn breifat neu\u2019n gyhoeddus, a gallwch reoli pwy i\u2019w gwahodd i bostio i\u2019r byrddau. (Mynnwch olwg ar ein post ar feddalwedd pleidleisio ac ystyriaethau preifatrwydd)."}, {"text_idx": "#000081", "text": "Ceir dau ddefnydd posibl amlwg ar gyfer Padlet \u2013 gweithgareddau curadu neu ymchwilio yw\u2019r cyntaf, a chasglu adborth i fyfyrwyr yw\u2019r ail.Gallwch ddod o hyd i lawer o astudiaethau achos o ysgolion, colegau a phrifysgolion yn defnyddio Padlet i alluogi myfyrwyr i gasglu adnoddau a deunyddiau ar y cyd, e.e. ar gyfer cyflwyniadau a phrosiectau grw\u0302p neu ar gyfer paratoi seminarau. Mae gwaith israddedigion Blwyddyn Sylfaen Seicoleg Prifysgol Sussex yn enghraifft hyfryd ("}, {"text_idx": "#000082", "text": "Mae\u2019n bosib y bydd llawer ohonom hefyd wedi gweld Padlet yn cael ei ddefnyddio i hwyluso rhyngweithio mewn darlithoedd neu gyflwyniadau. Gall myfyrwyr bostio eu cwestiynau ar wal Padlet yn ystod darlith i alluogi\u2019r darlithydd i weld sylwadau a chwestiynau. O\u2019i ddefnyddio yn y modd hwn, mae gan Padlet rai o\u2019r un offerynnau a\u0302 mathau eraill o feddalwedd pleidleisio. Er nad yw\u2019n galluogi cyfranogwyr i ateb cwestiynau, mae\u2019n ffordd wych o gasglu ymatebion ysgrifenedig y gellir eu defnyddio\u2019n ddiweddarach, neu eu harchifo i gyfeirio atynt yn y dyfodol."}, {"text_idx": "#000083", "text": "Ceir set ddefnyddiol iawn o adnoddau o Brifysgol Derby ( Dylech fod yn ymwybodol fod y set yn cynnwys gwybodaeth benodol ar gyfer staff Derby, ond dylai\u2019r syniadau fod yn ddefnyddiol i chi. Os ydych eisoes yn defnyddio Padlet, cysylltwch a\u0302 ni; rydym yn chwilio am flogwyr gwadd o hyd. Gallech chi hefyd ystyried cyflwyno cynnig ar gyfer papur yn y gynhadledd Dysgu ac Addysgu ym mis Gorffennaf."}, {"text_idx": "#000085", "text": "Ddiwedd mis diwethaf, gwnaethom flogio am gael ein dwylo ar amgylchedd profi Blackboard SaaS. Y mis hwn rydym wedi dechrau\u2019r broses o brofi\u2019r amgylchedd i weld beth sy\u2019n debyg ac yn wahanol rhwng SaaS a\u2019n fersiwn presennol o Blackboard."}, {"text_idx": "#000086", "text": "Mae llawer o\u2019r gwaith y mis hwn yn cael ei wneud gan ein Rheolwr Prosiect Blackboard yn Amsterdam. Mae Blackboard wedi cymryd copi llawn o\u2019n fersiwn lleol ni ac yn ei fewnforio i\u2019r system SaaS newydd. Pan fydd hyn wedi cael ei wneud, bydd modd i ni edrych ar ein cyrsiau presennol, gwirio bod y broses fudo wedi gweithio a bod popeth yn gweithio fel y disgwyl. Bydd hyn yn golygu edrych ar gynnwys presennol, profi bod yr holl offer yn gweithio\u2019n iawn, a mynd trwy\u2019r holl brosesau dyddiol arferol yr ydym yn eu defnyddio."}, {"text_idx": "#000087", "text": "Yn y cyfamser, rydym yn profi\u2019r holl flociau adeiladu sydd wedi cael eu datblygu\u2019n fewnol yn PA. Blociau adeiladu yw enw Blackboard am offer estyniad \u2013 rhai o\u2019r blociau adeiladu y byddwch chi\u2019n eu hadnabod yw Turnitin a Panopto. Mae bloc adeiladu yn mewnosod gweithrediadau trydydd parti i Blackboard, er enghraifft defnyddio cofrestriadau Blackboard i reoli caniata\u0302d, a\u2019i gwneud hi\u2019n haws arddangos cynnwys mewn modiwl Blackboard. Ond, mae offer eraill yr ydych yn eu defnyddio bob dydd, ond nad ydych yn gwybod eu bod wedi cael eu creu yn PA hyd yn oed. Mae\u2019r faner sgrolio a\u2019r blwch Fy Modiwlau yn enghreifftiau o\u2019r rhain. Mae gennym ni hefyd offer yr ydym ni fel Gweinyddwyr System yn eu defnyddio ac na fydd defnyddwyr arferol byth yn eu gweld \u2013 pethau sy\u2019n galluogi i ni gyflwyno gwybodaeth yr ACF i fyfyrwyr y drydedd flwyddyn neu ddarparu porth Blackboard i ApAber."}, {"text_idx": "#000088", "text": "Mae\u2019r broses brofi wedi golygu dogfennu beth mae pob offer yn ei wneud a sut mae\u2019n gweithio nawr. Rydym wedyn yn defnyddio\u2019r un offer yn ein hamgylchedd SaaS i wirio ei fod yn cael yr un canlyniad ac yn gweithio yn yr un modd. Rydym yn gwneud yn siw\u0302r bod yr holl flociau adeiladu\u2019n cael eu profi mewn nifer o borwyr, yn ogystal ag ar gyfrifiaduron PC ac Apple. Pan fo\u2019n briodol byddwn hefyd yn profi ar ddyfais symudol. Ac wrth gwrs, byddwn yn gwirio yn Gymraeg a Saesneg. Pan fydd hyn wedi cael ei wneud, byddwn yn pasio\u2019r adborth ymlaen i\u2019n datblygwyr lleol i wneud unrhyw newidiadau angenrheidiol. Ac yna bydd y broses yn dechrau eto."}, {"text_idx": "#000089", "text": "Rydym hefyd yn dod i arfer a\u0302\u2019r cylch adleoli parhaus y gwnaethom siarad amdano yn y blog diwethaf. Golyga hyn ein bod yn gwneud yn siw\u0302r ein bod yn derbyn y negeseuon e-bost sy\u2019n dod gan Blackboard ac yn eu darllen yn ofalus i weld beth sy\u2019n newid ar gyfer ein hamgylchedd. Efallai fod gennym ddatrysiadau i broblemau yr ydym wedi rhoi gwybod amdanynt neu offer newydd/diwygiedig. Ar o\u0302l gosod yr adleoli, bydd angen i ni wedyn brofi pob un o\u2019r eitemau newydd i wneud yn siw\u0302r eu bod yn gwneud beth maent i fod i\u2019w wneud yn ogystal a\u0302 gwneud yn siw\u0302r bod y nam wedi\u2019i drwsio pan fo\u2019n briodol. Efallai y bydd angen i ni hefyd ddiweddaru ein dogfennau, Cwestiynau Cyffredin ac ati i adlewyrchu\u2019r newidiadau a fydd yn cael eu gwneud."}, {"text_idx": "#000090", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000091", "text": "Subscribe to Blog via Email"}, {"text_idx": "#000092", "text": "Enter your email address to subscribe to this blog and receive notifications of new posts by email."}]